#### ΔΗΜΟΣΙΟ ΧΡΕΟΣ – ΕΓΓΥΗΣΕΙΣ

##### ΔΗΜΟΣΙΟ ΧΡΕΟΣ

Οι αποφάσεις του Eurogroup της 25ης Μαΐου 2016 επιβεβαίωσαν την ισχυρή βούληση των θεσμών για τη σταδιακή εφαρμογή ενός πακέτου εξειδικευμένων μέτρων ελάφρυνσης του ελληνικού χρέους προκειμένου να ενισχυθεί η βιωσιμότητά του, η οποία θα αξιολογείται πλέον με τον δείκτη των μικτών χρηματοδοτικών αναγκών (“GFN - Gross Financing Needs- ratio”). Με βάση τον δείκτη αυτό, οι ετήσιες μικτές χρηματοδοτικές ανάγκες πρέπει να παραμένουν κάτω του 15% ως ποσοστό του ΑΕΠ σε μεσοπρόθεσμο χρονικό ορίζοντα και κάτω του 20% μακροπρόθεσμα.

Τα μέτρα ελάφρυνσης του χρέους, βραχυχρόνια, εστιάζονται κυρίως στην εξομάλυνση των λήξεων των δανείων του European Financial Stability Facility (EFSF) και τη μείωση του επιτοκιακού τους κινδύνου, ενώ προβλέπεται η εφαρμογή επιπλέον πακέτου μέτρων μεσοπρόθεσμα, εφόσον κριθεί απαραίτητο για τη διασφάλιση της βιωσιμότητας του χρέους. Τα επιπλέον μέτρα προβλέπουν την πλήρη κατάργηση από το 2018 του περιθωρίου του δανείου για την επαναγορά χρέους του 2012, τη χρησιμοποίηση από το 2017 των κερδών του 2014 από τα ελληνικά ομόλογα, “ANFA” και "SMP”, για τη μείωση των μικτών χρηματοδοτικών αναγκών, τη μερική αποπληρωμή δανείων του EFSF μέσω του European Stability Mechanism (ESM) και την επιπλέον εξομάλυνση των λήξεων των δανείων του EFSF με επιμήκυνση της μέσης σταθμικής τους διάρκειας, σταθεροποίηση των επιτοκίων τους και αναβολή πληρωμής τόκων.

Οι χρηματοδοτικές ανάγκες του Ελληνικού Δημοσίου κατά το εννεάμηνο του 2016 καλύφθηκαν ως επί το πλείστον με βραχυπρόθεσμο εσωτερικό δανεισμό: μηνιαίες εκδόσεις εντόκων γραμματίων τρίμηνης και εξάμηνης διάρκειας και πράξεις διαχείρισης ταμειακής ρευστότητας υπό τη μορφή repo agreements, τις οποίες συνάπτει ο Οργανισμός Διαχείρισης Δημοσίου Χρέους (ΟΔΔΗΧ) κυρίως με τους φορείς της Γενικής Κυβέρνησης. Επιπλέον, στο πλαίσιο της σύμβασης χρηματοδότησης με τον ESM, εκταμιεύτηκε σταδιακά το σύνολο της δεύτερης δόσης συνολικού ύψους 10.300 εκατ. ευρώ, 7.500 εκατ. ευρώ τον Ιούνιο και 2.800 εκατ. ευρώ τον Οκτώβριο.

Στις 30/09/2016, το σύνολο των ευρωπαϊκών δανείων του πρώτου, του δεύτερου και του τρίτου προγράμματος στήριξης (GLF, EFSF, ESM) ανήλθε σε 212.711,5 εκατ. ευρώ, ενώ τα ανεξόφλητα δάνεια προς το Διεθνές Νομισματικό Ταμείο διαμορφώθηκαν σε 12.941,7 εκατ. ευρώ.

**1. Χρέος Κεντρικής Διοίκησης και Γενικής Κυβέρνησης**

Το χρέος της Κεντρικής Διοίκησης εκτιμάται ότι θα ανέλθει στα 326.570 εκατ. ευρώ ή 186,7% ως ποσοστό του ΑΕΠ στο τέλος του 2016, έναντι 321.332 εκατ. ευρώ ή 182,9% ως ποσοστό του ΑΕΠ το 2015.

Το 2017 το ύψος του χρέους της Κεντρικής Διοίκησης προβλέπεται ότι θα διαμορφωθεί στα 330.070 εκατ. ευρώ ή 182,5% ως ποσοστό του ΑΕΠ, παρουσιάζοντας μείωση 4,2 ποσοστιαίες μονάδες έναντι του 2016 (πίνακας 4.1).

Το χρέος της Γενικής Κυβέρνησης εκτιμάται ότι θα ανέλθει στα 315.400 εκατ. ευρώ ή 180,3% ως ποσοστό του ΑΕΠ στο τέλος του 2016, έναντι 311.673 εκατ. ευρώ ή 177,4% ως ποσοστό του ΑΕΠ το 2015. Το 2017, το χρέος της Γενικής Κυβέρνησης προβλέπεται ότι θα διαμορφωθεί στα 319.200 εκατ. ευρώ ή 176,5% ως ποσοστό του ΑΕΠ, παρουσιάζοντας μείωση 3,8 ποσοστιαίες μονάδες έναντι του 2016 (πίνακας 4.2).

|  |  |  |  |  |  |
| --- | --- | --- | --- | --- | --- |
| **Πίνακας 4.1 Σύνθεση χρέους Κεντρικής Διοίκησης**  **(σε εκατ. ευρώ)** | | | | | |
|  | | | | | |
|  |  | **2014** | **2015** | **2016\*** | **2017\*\*** |
| **Α.** | **Ομόλογα** | **66.560** | **59.819** | **56.738** | **48.738** |
|  | Ομόλογα στην αγορά εσωτερικού | 63.792 | 57.112 | 54.353 | 46.979 |
|  | Ομόλογα στις αγορές εξωτερικού | 2.631 | 2.594 | 2.299 | 1.700 |
|  | Τιτλοποιήσεις στο εξωτερικό | 137 | 113 | 86 | 59 |
|  |  |  |  |  |  |
| **Β.** | **Βραχυπρόθεσμοι Τίτλοι** | **14.529** | **14.880** | **14.880** | **14.880** |
|  | Έντοκα Γραμμάτια | 14.412 | 14.832 | 14.880 | 14.880 |
|  | Έντοκα Γραμμάτια σε φυσικούς τίτλους | 117 | 48 | 0 | 0 |
|  |  |  |  |  |  |
| **Γ.** | **Δάνεια** | **234.434** | **236.633** | **242.952** | **254.452** |
|  | Δάνεια Τραπέζης Ελλάδος | 4.264 | 3.792 | 3.323 | 2.851 |
|  | Λοιπά Δάνεια Εσωτερικού | 112 | 109 | 189 | 150 |
|  | Ειδικά και Διακρατικά Δάνεια | 7.097 | 7.423 | 7.100 | 6.800 |
|  | Δάνεια Μηχανισμού Στήριξης | 217.925 | 220.431 | 227.640 | 240.351 |
|  | Λοιπά Δάνεια Εξωτερικού | 5.036 | 4.878 | 4.700 | 4.300 |
|  |  |  |  |  |  |
| **Δ.** | **Βραχυπρόθεσμα δάνεια** | **8.605** | **10.000** | **12.000** | **12.000** |
|  | Πώληση τίτλων με σύμφωνο επαναγοράς (repos) | 8.605 | 10.000 | 12.000 | 12.000 |
|  |  |  |  |  |  |
| **Ε.** | **Σύνολο χρέους Κεντρικής Διοίκησης (Α+Β+Γ+Δ)** | **324.128** | **321.332** | **326.570** | **330.070** |
|  | (ως % του ΑΕΠ) | 182,2% | 182,9% | 186,7% | 182,5% |
|  | ΑΕΠ | 177.941 | 175.697 | 174.908 | 180.817 |

\* Εκτιμήσεις \*\*Προβλέψεις

Πηγή: ΟΔΔΗΧ

|  |  |  |  |  |
| --- | --- | --- | --- | --- |
| **Πίνακας 4.2 Χρέος Γενικής Κυβέρνησης**  **(σε εκατ. ευρώ)** | | | | |
|  | | | | |
|  | **2014** | **2015** | **2016\*** | **2017\*\*** |
|  |  |  |  |  |
| **Α. Χρέος Κεντρικής Διοίκησης** | **324.128** | **321.332** | **326.570** | **330.070** |
| Β Χρέος ΝΠΔΔ, κέρματα κ.λπ. μείον επενδύσεις σε τίτλους ΕΔ | 5.837 | 1.981 | 930 | 1.130 |
| **Γ. Χρέος Κεντρικής Κυβέρνησης κατά ESA (A+B)** | **329.965** | **323.313** | **327.500** | **331.200** |
| Δ Χρέος ΟΤΑ, OKA μείον ενδοκυβερνητικό χρέος | -10.236 | -11.640 | -12.100 | -12.000 |
| **Ε. Χρέος Γενικής Κυβέρνησης (Γ+Δ)** | **319.729** | **311.673** | **315.400** | **319.200** |
| **(ως % του ΑΕΠ)** | **179,7%** | **177,4%** | **180,3%** | **176,5%** |
| ΑΕΠ | 177.941 | 175.697 | 174.908 | 180.817 |

\* Εκτιμήσεις \*\* Προβλέψεις

Πηγή: ΟΔΔΗΧ

**2. Εξέλιξη δημόσιου χρέους Γενικής Κυβέρνησης**

Το χρέος της γενικής κυβέρνησης από 31/12/2015 μέχρι 31/12/2016 εκτιμάται ότι θα αυξηθεί κατά 3.727 εκατ. ευρώ, ενώ για το διάστημα από 31/12/2016 μέχρι 31/12/2017 το χρέος της γενικής κυβέρνησης προβλέπεται ότι θα αυξηθεί κατά 3.800 εκατ. ευρώ. Οι αυξήσεις αυτές οφείλονται κυρίως στην κάλυψη των ελλειμμάτων του προϋπολογισμού και τη χρηματοδότηση ληξιπρόθεσμων υποχρεώσεων (πίνακας 4.3).

|  |  |  |  |
| --- | --- | --- | --- |
| **Πίνακας 4.3 Εξέλιξη δημόσιου χρέους Γενικής Κυβέρνησης**  **(σε εκατ. ευρώ)** | | | |
|  | | | |
|  | **2016\*** | **2017\*\*** | **Διαφορά**  **2017-2016** |
| **(1)** | **(2)** | **(3)=(2)-(1)** |
| Ταμειακό αποτέλεσμα Γενικής Κυβέρνησης | 2.489 | -15 | -2.504 |
| *Αποτέλεσμα Γενικής Κυβέρνησης κατά ESA* | *3.766* | *1.461* | *-2.305* |
| *Εθνικολογιστικές προσαρμογές Γενικής Κυβέρνησης* | *-1.277* | *-1.476* | *-199* |
| Εξόφληση ληξιπρόθεσμων υποχρεώσεων | 3.000 | 4.500 | 1.500 |
| Αυξήσεις ΜΚ εταιρειών, κ.λπ. | 112 | 112 | 0 |
| Πώληση μετοχών | -471 | -547 | -76 |
| Έσοδα από επενδύσεις σε τίτλους φορέων Γενικής Κυβέρνησης | -1.117 | -92 | 1.025 |
| Προσαρμογές στο άρτιο, λοιπές προσαρμογές | -286 | -158 | 128 |
| **Μεταβολή από προηγούμενο έτος** | **3.727** | **3.800** | **73** |
|  |  |  |  |
| **Χρέος Γενικής Κυβέρνησης** | **315.400** | **319.200** | **3.800** |
| **Χρέος Γενικής Κυβέρνησης ως % του ΑΕΠ** | **180,3%** | **176,5%** | **-3,8%** |
| ΑΕΠ | 174.908 | 180.817 |  |

\* Εκτιμήσεις \*\*Προβλέψεις

Πηγή: ΟΔΔΗΧ

**3.**  **Δομή και χαρακτηριστικά του χρέους Κεντρικής Διοίκησης**

Ο χρονικός ορίζοντας των λήξεων του χρέους της Κεντρικής Διοίκησης στις 30/09/2016 εκτείνεται μέχρι το έτος 2059. Η αδυναμία προσφυγής για δανεισμό στις αγορές από το Μάιο του 2010, με εξαίρεση την έκδοση πενταετούς και τριετούς ομολόγου το 2014, είχε ως αποτέλεσμα τη δραστική μείωση των ομολόγων και την αντικατάστασή τους με δάνεια (διάγραμμα 4.1). Η αναλογία αυτή αναμένεται να αντιστραφεί τα επόμενα έτη με τη σταδιακή επάνοδο του Ελληνικού Δημοσίου στις αγορές για δανεισμό.

|  |
| --- |
| **Διάγραμμα 4.1 Χρονοδιάγραμμα λήξης χρέους της Κεντρικής Διοίκησης**  **την 30/9/2016**  **(σε εκατ. ευρώ)** |
|  |

Πηγή: ΟΔΔΗΧ

Επισημαίνεται ότι στις 30/09/2016 το ύψος των ομολόγων του Ελληνικού Δημοσίου περιορίστηκε στο 16,8% του χρέους Κεντρικής Διοίκησης (έναντι 91% το 2009) και αντικαταστάθηκε με δάνεια που ελήφθησαν από τον Μηχανισμό Στήριξης, τα οποία αποτελούν πλέον το 69,5% του χρέους Κεντρικής Διοίκησης (διάγραμμα 4.2).

|  |
| --- |
| **Διάγραμμα 4.2 Σύνθεση χρέους Κεντρικής Διοίκησης**  **την 30/9/2016** |
|  |

Πηγή: ΟΔΔΗΧ

Η μέση υπολειπόμενη φυσική διάρκεια του χρέους της Κεντρικής Διοίκησης ήταν 6,3 έτη το 2011, ενώ, στις 30/9/2016, έχει σχεδόν τριπλασιαστεί και διαμορφώθηκε στα 16,67 έτη (Πίνακας 4.4).

|  |  |  |  |
| --- | --- | --- | --- |
| **Πίνακας 4.4 Μέση υπολειπόμενη φυσική**  **διάρκεια χρέους Κεντρικής Διοίκησης** | | | |
|  |  | | |
| Ημερομηνία | **Μέση Διάρκεια σε έτη** | | |
| **Χρέος σε ευρώ** | **Χρέος εκτός ζώνης ευρώ** | **Συνολικό χρέος** |
| 31/12/2011 | 6,28 | 3,21 | 6,3 |
| 31/12/2012 | 15,72 | 2,36 | 15,29 |
| 31/12/2013 | 16,54 | 3,76 | 16,02 |
| 31/12/2014 | 16,70 | 4,2 | 16,16 |
| 31/12/2015 | 17,21 | 4,28 | 16,76 |
| 30/09/2016 | 17,08 | 3,93 | 16,67 |

Πηγή: ΟΔΔΗΧ

Στις 30/09/2016, ποσοστό 80,3% του χρέους Κεντρικής Διοίκησης είχε υπολειπόμενη φυσική διάρκεια μεγαλύτερη των πέντε ετών, λόγω της επιμήκυνσης των δανείων του Μηχανισμού Στήριξης και της έκδοσης νέων ομολόγων του Ελληνικού Δημοσίου στο πλαίσιο της ανταλλαγής ομολόγων (PSI) (Πίνακας 4.5).

|  |  |
| --- | --- |
| **Πίνακας 4.5 Χρέος Κεντρικής Διοίκησης ως προς την**  **υπολειπόμενη φυσική διάρκεια** | |
|  |  |
| **Διάρκεια** | **30/09/2016** |
| Βραχυπρόθεσμο (μέχρι 1 έτος) | 11,3% |
| Μεσοπρόθεσμο (1 έως 5 έτη) | 8,4% |
| Μακροπρόθεσμο (άνω των 5 ετών) | 80,3% |
| **Σύνολο** | **100,0%** |

Πηγή: ΟΔΔΗΧ

**4. Δαπάνες εξυπηρέτησης χρέους Κεντρικής Διοίκησης**

Οι δαπάνες εξυπηρέτησης του χρέους της Κεντρικής Διοίκησης το 2016 εκτιμάται ότι θα διαμορφωθούν σε 13.216 εκατ. ευρώ, έναντι 33.201 εκατ. ευρώ το έτος 2015 (Πίνακας 4.6).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Πίνακας 4.6 Δαπάνες εξυπηρέτησης χρέους Κεντρικής Διοίκησης**  **(σε εκατ. ευρώ)** | | | | | | | | | |
|  | | | | | | | | | |
| **Έτος** | **Χρεολύσια** | | | **Τόκοι** | | | **Παράλληλες**  **δαπάνες** | **Τόκοι και**  **παραλ. δαπάνες** | **Γενικό σύνολο** |
| **Συναλ.** | **Εθν. νομ.** | **Σύνολο** | **Συναλ.** | **Εθν. νομ.** | **Σύνολο** |
|  |  | **(1)** |  |  | **(2)** | **(3)** | **(2+3)** | **(1+2+3)** |
| 1995 | 1.952 | 5.955 | 7.907 | 1.214 | 7.884 | 9.098 | 307 | 9.405 | 17.312 |
| 1996 | 1.894 | 8.369 | 10.263 | 1.263 | 8.378 | 9.641 | 339 | 9.980 | 20.243 |
| 1997 | 3.057 | 7.088 | 10.145 | 1.348 | 7.461 | 8.809 | 308 | 9.117 | 19.262 |
| 1998 | 3.550 | 6.132 | 9.682 | 1.625 | 7.393 | 9.018 | 170 | 9.188 | 18.870 |
| 1999 | 2.682 | 6.569 | 9.251 | 1.532 | 7.758 | 9.290 | 101 | 9.391 | 18.642 |
| 2000 | 4.640 | 8.491 | 13.131 | 1.922 | 7.577 | 9.499 | 58 | 9.557 | 22.688 |
| 2001 | 2.566 | 9.052 | 11.618 | 719 | 8.570 | 9.289 | 39 | 9.328 | 20.946 |
| 2002 | 2.397 | 17.883 | 20.280 | 391 | 8.144 | 8.535 | 59 | 8.594 | 28.874 |
| 2003 | 1.204 | 19.559 | 20.763 | 180 | 9.028 | 9.208 | 70 | 9.278 | 30.041 |
| 2004 | 667 | 17.777 | 18.444 | 85 | 9.198 | 9.283 | 72 | 9.355 | 27.799 |
| 2005 | 751 | 19.628 | 20.379 | 108 | 9.508 | 9.616 | 71 | 9.687 | 30.066 |
| 2006 | 65 | 16.524 | 16.589 | 92 | 9.349 | 9.441 | 56 | 9.497 | 26.086 |
| 2007 | 43 | 22.152 | 22.195 | 74 | 9.583 | 9.657 | 71 | 9.728 | 31.923 |
| 2008 | 424 | 25.822 | 26.246 | 82 | 11.052 | 11.134 | 72 | 11.206 | 37.452 |
| 2009 | 375 | 28.760 | 29.135 | 39 | 12.145 | 12.184 | 141 | 12.325 | 41.460 |
| 2010 | 159 | 19.390 | 19.549 | 104 | 12.873 | 12.977 | 246 | 13.223 | 32.772 |
| 2011 | -129 | 28.976 | 28.847 | 372 | 15.758 | 16.130 | 218 | 16.348 | 45.195 |
| 2012 | -1.353 | 25.261 | 23.908 | 603 | 11.530 | 12.133 | 631 | 12.764 | 36.672 |
| 2013 | 2.110 | 10.647 | 12.757 | 848 | 5.173 | 6.021 | 150 | 6.171 | 18.928 |
| 2014 | 2.367 | 22.453 | 24.820 | 955 | 4.573 | 5.528 | 82 | 5.610 | 30.430 |
| 2015 | 3.242 | 23.981 | 27.223 | 760 | 5.040 | 5.800 | 178 | 5.978 | 33.201 |
| 2016\* | 1.160 | 6.401 | 7.561 | 430 | 5.170 | 5.600 | 55 | 5.665 | 13.216 |

\* Εκτιμήσεις

Σημειώσεις: α) Από το 2008 και έπειτα περιλαμβάνονται και οι δαπάνες προσαρμογών ESA 95.

β) Δεν περιλαμβάνονται εξοφλήσεις βραχυπρόθεσμου χρέους (έντοκα γραμμάτια ιδιωτικού τομέα, βραχυπρόθεσμοι τίτλοι εξωτερικού, ταμειακές διευκολύνσεις και repos) οι οποίες εμφανίζονται στον Πίνακα 4.7.

γ) Από το 2012 στις παράλληλες δαπάνες περιλαμβάνονται και προμήθειες εκταμίευσης δανείων από το ΕΤΧΣ.

Πηγή: ΟΔΔΗΧ

Οι δαπάνες για εξόφληση βραχυπρόθεσμων τίτλων του Ελληνικού Δημοσίου, οι οποίες από το 2011 έως το 2013 περιλαμβάνουν μόνο έντοκα γραμμάτια ιδιωτικού τομέα, ενώ από το 2014 περιλαμβάνουν και repos, εκτιμάται ότι το 2016 θα διαμορφωθούν σε 540.941 εκατ. ευρώ, έναντι 740.428 εκατ. ευρώ το 2015 (πίνακας 4.7).

Σημειώνεται ότι οι δαπάνες εξόφλησης εντόκων γραμματίων και repos αφορούν τις συνολικές ετήσιες εξοφλήσεις οι οποίες αναχρηματοδοτούνται με νέες αντίστοιχες εκδόσεις, δεδομένου ότι το υφιστάμενο συνολικό ύψος των ΕΓΕΔ δεν ξεπερνά τα 15.000 εκατ. ευρώ και το υφιστάμενο υπόλοιπο των repos δεν ξεπερνά τα 12.000 εκατ. ευρώ.

|  |  |  |  |
| --- | --- | --- | --- |
| **Πίνακας 4.7 Εξοφλήσεις βραχυπρόθεσμου χρέους**  **(σε εκατ. ευρώ)** | | | |
|  |  |  |  |
| **Έτος** | **Έντοκα γραμμάτια**  **ιδιωτικού τομέα** | **Βραχυπρόθεσμοι τίτλοι εξωτερικού(1) –**  **Βραχυπρόθεσμα δάνεια(2)** | **Σύνολο** |
| 2008 | 1.733 | 23.941 | 25.674 |
| 2009 | 8.902 | 28.002 | 36.904 |
| 2010 | 17.974 | 4.627 | 22.601 |
| 2011 | 33.395 | 0 | 33.395 |
| 2012 | 47.008 | 0 | 47.008 |
| 2013 | 44.703 | 0 | 44.703 |
| 2014 | 40.558 | 88.549 | 129.107 |
| 2015 | 40.457 | 699.971 | 740.428 |
| 2016\* | 40.941 | 500.000 | 540.941 |

\* Εκτιμήσεις

(1)  Euro Commercial Paper (ECP)

(2)  Από το 2008 περιλαμβάνονται οι βραχυπρόθεσμες ταμειακές διευκολύνσεις και από το 2014 repos.

Πηγή: ΟΔΔΗΧ

Όπως φαίνεται στον πίνακα, οι δαπάνες για τόκους του χρέους της Κεντρικής Διοίκησης, μετά το 2012, διαμορφώνονται στα επίπεδα των 5.500-6.000 εκατ. ευρώ, μειωμένες το 2013 κατά 50% περίπου σε σχέση με το 2012. Αντίστοιχες μειώσεις παρουσιάζουν και ως ποσοστό του ΑΕΠ (Πίνακας 4.8). Η μείωση αυτή οφείλεται στη μείωση του ύψους του δημόσιου χρέους μετά την ανταλλαγή των ομολόγων (PSI) του Μαρτίου 2012 και την επαναγορά του Δεκεμβρίου 2012, τη μείωση των επιτοκίων των δανείων του μηχανισμού στήριξης και την αναβολή καταβολής τόκων για τα δάνεια που χορηγήθηκαν από το Ευρωπαϊκό Ταμείο Χρηματοπιστωτικής Σταθερότητας (Πίνακας 4.8, Διάγραμμα 4.3).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 4.8 Ύψος δαπανών για τόκους χρέους Κεντρικής Διοίκησης**  **(ποσά σε εκατ. ευρώ)** | | | | | | |
|  | | | | | | |
|  | **2012** | **2013** | **2014** | **2015** | **2016\*** | **2017\*\*** |
| Τόκοι | 12.133 | 6.021 | 5.528 | 5.800 | 5.600 | 5.550 |
| ως % του ΑΕΠ | 6,3% | 3,3% | 3,1% | 3,3% | 3,2% | 3,1% |

\* Εκτιμήσεις \*\* Προβλέψεις

Πηγή: ΟΔΔΗΧ

|  |
| --- |
| Διάγραμμα 4.3 Δαπάνες για τόκους χρέους Κεντρικής Διοίκησης **(% του ΑΕΠ)** |
|  |

\* Εκτιμήσεις \*\* Προβλέψεις

Πηγή: ΟΔΔΗΧ

**5. Η ενοποιημένη αγορά ευρωομολόγων**

To πρόγραμμα ποσοτικής χαλάρωσης (quantitative easing) που ξεκίνησε από την Ευρωπαϊκή Κεντρική Τράπεζα τον Μάρτιο του 2015 αναμένεται να συνεχιστεί τουλάχιστον έως τον Μάρτιο του 2017, ενώ οι αγορές κρατικών χρεογράφων έχουν ήδη ξεπεράσει το 1 τρισ. ευρώ. Οι αποδόσεις των περισσότερων ευρωπαϊκών κρατικών τίτλων εξακολουθούν και το τρέχον έτος να κινούνται σε ιστορικά χαμηλά επίπεδα, ενώ για αρκετές χώρες της ευρωζώνης, όπως η Γερμανία, η Γαλλία, η Ολλανδία, το Βέλγιο, η Αυστρία και η Φινλανδία, το σύνολο σχεδόν του βραχυπρόθεσμου και μεσοπρόθεσμου χρέους τους διαπραγματεύεται με αρνητικές αποδόσεις.

**6. Αγορά τίτλων του Ελληνικού Δημοσίου**

Tο βραχυχρόνιο κόστος δανεισμού του Ελληνικού Δημοσίου, όπως αυτό αποτυπώνεται στις δημοπρασίες εντόκων γραμματίων 13 και 26 εβδομάδων, παραμένει σταθερό σε σχέση με το προηγούμενο έτος. Στις δημοπρασίες του Σεπτεμβρίου του 2016 τα επιτόκια διαμορφώθηκαν εκ νέου στο 2,97% για τα εξάμηνα και 2,70% για τα τρίμηνα έντοκα γραμμάτια.

Η καμπύλη αποδόσεων του Ελληνικού Δημοσίου έχει θετική κλίση (steepening curve) για βραχυπρόθεσμες διάρκειες μέχρι 3 έτη, ενώ για μεσοπρόθεσμες και μακροπρόθεσμες διάρκειες παρουσιάζει ελαφρά καθοδική κλίση (διάγραμμα 4.4).

|  |
| --- |
| **Διάγραμμα 4.4 Καμπύλη αποδόσεων τίτλων Ελληνικού Δημοσίου** |
|  |

Πηγή: ΟΔΔΗΧ

Η διαφορά απόδοσης (yield spread) μεταξύ του 10-ετούς ελληνικού και του αντίστοιχου γερμανικού ομολόγου αναφοράς παρουσίασε έντονη μεταβλητότητα, με συνεχείς αυξομειώσεις καθ’ όλη τη διάρκεια του 2016. Από τα τέλη του Αυγούστου το περιθώριο απόδοσης υποχωρεί σταδιακά έναντι του γερμανικού κάτω από τις 900 μονάδες και διαμορφώνεται στα τρέχοντα επίπεδα των 850 μονάδων βάσης. Αντίστοιχη μεταβλητότητα παρουσιάζουν και οι αποδόσεις των ελληνικών ομολόγων με την τρέχουσα απόδοση του δεκαετούς ομολόγου να διαμορφώνεται γύρω στο 8,3%.

Κατά τη διάρκεια του 2016 οι αποδόσεις των 10ετών κρατικών τίτλων των υπόλοιπων χωρών του νότου της ευρωζώνης, όπως η Ιταλία, το Βέλγιο, η Πορτογαλία, η Ισπανία, η Ιρλανδία και η Γαλλία, εξακολουθούν να κινούνται κοντά στα ιστορικά χαμηλά τους επίπεδα (διάγραμμα 4.5).

|  |
| --- |
| **Διάγραμμα 4.5 Αποδόσεις 10ετών κρατικών τίτλων**  **(ημερήσια στοιχεία – αποδόσεις)** |
|  |

Πηγή: ΟΔΔΗΧ

**Πρωτογενής αγορά τίτλων**

Κατά το έτος 2016 δεν υπήρξε οποιαδήποτε έκδοση ομολόγων μέσω δημοπρασίας ή κοινοπραξίας στην πρωτογενή αγορά.

Κατά τη διάρκεια του έτους το Ελληνικό Δημόσιο συνέχισε να εκδίδει τίτλους βραχυπρόθεσμης διάρκειας. Η βραχυπρόθεσμη χρηματοδότηση πραγματοποιήθηκε με μηνιαίες εκδόσεις εντόκων γραμματίων διάρκειας 13 και 26 εβδομάδων και σύναψη συμφωνιών repos κυρίως με τους φορείς της Γενικής Κυβέρνησης. Στις 30/09/2016 το ανεξόφλητο υπόλοιπο των ΕΓΕΔ ανερχόταν σε 14.873,3 εκατ. ευρώ και υπό τις παρούσες συνθήκες αναμένεται να παραμείνει σε αυτά τα επίπεδα και το επόμενο έτος, ενώ τα repos ανήλθαν σε 11.502,4 εκατ. ευρώ. Ο μεσοσταθμικός συντελεστής κάλυψης των δημοπρασιών ΕΓΕΔ διαμορφώθηκε στο 1,33. Το μέσο σταθμικό επιτόκιο νέου δανεισμού, το οποίο διαμορφώθηκε από τις εκδόσεις εντόκων γραμματίων και τα δάνεια που χορηγήθηκαν από τον Ευρωπαϊκό Μηχανισμό Σταθερότητας (ESM), έως 30/09/2016 διαμορφώθηκε στο 2,44%, ενώ η μέση φυσική διάρκεια του νέου δανεισμού διαμορφώθηκε σε 10,8 έτη έναντι 12,3 έτη την αντίστοιχη περυσινή περίοδο.

**Δευτερογενής αγορά τίτλων**

Η συνολική αξία των συναλλαγών που καταγράφηκε στο Σύστημα Άυλων Τίτλων της Τράπεζας της Ελλάδος, η οποία περιλαμβάνει τις αγοραπωλησίες τίτλων και τις συμφωνίες επαναγοράς στην εξωχρηματιστηριακή αγορά (over-the-counter) και τις ηλεκτρονικές πλατφόρμες διαπραγμάτευσης, διαμορφώθηκε σε 263,70 δισ. ευρώ το γ’ τρίμηνο του 2016 έναντι 279,78 δισ. ευρώ το β’ τρίμηνο του 2016, ενώ το α’ τρίμηνο του 2016 είχε διαμορφωθεί σε 132,06 δισ. ευρώ.

Κατά το τρίτο τρίμηνο του 2016, το 71% της συναλλακτικής δραστηριότητας στην Ηλεκτρονική Δευτερογενή Αγορά Τίτλων (ΗΔΑΤ) επικεντρώθηκε στους βραχυπρόθεσμους τίτλους με διάρκεια έως 3 έτη, το 14% στους μεσοπρόθεσμους τίτλους με διάρκεια έως 10 έτη και το 15% σε μακροπρόθεσμους τίτλους με διάρκεια έως 30 έτη.

Η κατανομή της αξίας των συναλλαγών της ΗΔΑΤ ανάλογα με την εναπομένουσα διάρκεια των τίτλων, κατά το τρίτο τρίμηνο του 2016, παρουσιάζεται στο διάγραμμα 4.6.

|  |
| --- |
| **Διάγραμμα 4.6 Αξία συναλλαγών στην ΗΔΑΤ γ΄ τρίμηνο 2016**  **(με βάση την εναπομένουσα διάρκεια των τίτλων)** |
|  |

Πηγή: Τράπεζα Ελλάδος, ΗΔΑΤ

Το εννεάμηνο του 2016 η συναλλακτική δραστηριότητα στην Ηλεκτρονική Δευτερογενή Αγορά Τίτλων (ΗΔΑΤ) κινήθηκε σε χαμηλά επίπεδα. Η εξέλιξη της αξίας των συναλλαγών που πραγματοποιήθηκε στην ΗΔΑΤ για τα εννεάμηνα των ετών 2015 και 2016, ανά μήνα, παρουσιάζεται στο διάγραμμα 4.7.

|  |
| --- |
| **Διάγραμμα 4.7 Μηνιαίος όγκος συναλλαγών επί τίτλων του Δημοσίου στην ΗΔΑΤ**  **(σε εκατ. ευρώ)** |
|  |

Πηγή: Τράπεζα Ελλάδος, ΗΔΑΤ

Η σύνθεση της ομάδας των βασικών διαπραγματευτών αγοράς κατά το τρέχον έτος αποτελείται από 4 ελληνικά και 18 διεθνή πιστωτικά ιδρύματα.

**7. Βασικές κατευθύνσεις δανεισμού και διαχειριστικοί στόχοι έτους 2017**

Κατά το τρέχον έτος συνεχίστηκε η αξιοποίηση και η βέλτιστη διαχείριση των ταμειακών διαθεσίμων των φορέων της Γενικής Κυβέρνησης, μέσω εφαρμογής προγράμματος πράξεων διαχείρισης ταμειακής ρευστότητας υπό τη μορφή repo agreements, τις οποίες συνάπτει ο Οργανισμός Διαχείρισης Δημοσίου Χρέους (ΟΔΔΗΧ).

Με το πρόγραμμα αυτό αξιοποιείται πλέον το 75% περίπου του συνόλου των ταμειακών διαθεσίμων των εν λόγω φορέων με πολύ αποτελεσματικό τρόπο, παρέχοντάς τους ανταγωνιστικές υψηλές αποδόσεις, επ’ ωφελεία τους, διασφαλίζοντας αντίστοιχο όφελος ως προς το δημοσιονομικό αποτέλεσμα της Γενικής Κυβέρνησης, με σωρευτικά θετικές επιπτώσεις για τη βιωσιμότητα του δημοσίου χρέους. Για το έτος 2017 θα συνεχισθεί η περαιτέρω επέκταση και εμβάθυνση του προγράμματος αυτού με απώτερο στόχο την ολοκλήρωση της δημιουργίας ενιαίου λογαριασμού διαχείρισης ταμειακών διαθεσίμων.

Επιπροσθέτως, η βραχυπρόθεσμη χρηματοδότηση του Ελληνικού Δημοσίου για το έτος 2017 θα συνεχίσει να υλοποιείται και μέσω εκδόσεων εντόκων γραμματίων.

Κατά το επόμενο έτος θα διατηρηθούν οι βασικοί μεσοπρόθεσμοι στόχοι διαχείρισης του χαρτοφυλακίου δημοσίου χρέους, όπως είναι η διατήρηση του συναλλαγματικού κινδύνου στα σημερινά ελάχιστα επίπεδα για τα δάνεια εκτός ευρώ και η βελτίωση της αναλογίας χρέους σταθερού επιτοκίου στο σύνολο του χαρτοφυλακίου.

Καθοριστικό ρόλο για την επίτευξη των προαναφερόμενων διαχειριστικών στόχων θα έχουν τα βραχυπρόθεσμα και μεσοπρόθεσμα μέτρα για την αναδιάρθρωση του ελληνικού χρέους, που αναμένεται να τύχουν εφαρμογής από τα τέλη του τρέχοντος έτους έως τη λήξη του παρόντος προγράμματος, δηλαδή μέχρι τα μέσα του 2018, όπως αναφέρεται στις αποφάσεις του Eurogroup του Μαΐου 2016. Τα μέτρα αυτά θα έχουν ως κύρια επιδίωξη, εκτός άλλων, την αντιστάθμιση σημαντικού μέρους των κινδύνων αγοράς που ενυπάρχουν στο υφιστάμενο χαρτοφυλάκιο χρέους και την περαιτέρω ομαλοποίηση του προφίλ λήξεων αυτού με στόχο τη σταθεροποίηση-προβλεψιμότητα των μελλοντικών δαπανών εξυπηρέτησης. Όλα αυτά επιδιώκονται στο πλαίσιο επίτευξης των τεθέντων στόχων βιωσιμότητας και δυνατότητας εξυπηρέτησης, δηλαδή της αναλογίας χρέους προς ΑΕΠ (debt to GDP ratio) και της αναλογίας των ετήσιων μεικτών χρηματοδοτικών αναγκών προς ΑΕΠ (GFN to GDP ratio), με προοπτική την επανέναρξη της δραστηριότητας της χώρας στις διεθνείς αγορές, το συντομότερο δυνατόν, συμπεριλαμβανομένης και της εκδοτικής.

**ΕΓΓΥΗΣΕΙΣ**

Η χορήγηση εγγυήσεων από το Ελληνικό Δημόσιο αποτελεί ένα σημαντικό μέσο στην άσκηση δημοσιονομικής πολιτικής του Κράτους, το οποίο μέχρι σήμερα έχει χρησιμοποιηθεί, σε μεγάλο βαθμό, για τη χρηματοδότηση δημόσιων και ιδιωτικών φορέων της οικονομίας.

Τα τελευταία χρόνια η χάραξη πολιτικής εγγυήσεων του Δημοσίου εξαρτάται από το γενικότερο σχέδιο δημοσιονομικής προσαρμογής και οικονομικής ανάπτυξης της χώρας, που αποτελεί προϋπόθεση για τη χρηματοδότηση της ελληνικής οικονομίας από το Μηχανισμό Στήριξης της Ευρωζώνης και του Διεθνούς Νομισματικού Ταμείου.

Συγκεκριμένα, η πολιτική εγγυήσεων εντάσσεται στο πλαίσιο των κριτηρίων και των στόχων της Σύμβασης Χρηματοδοτικής Διευκόλυνσης, με το όριο των εγγυήσεων να είναι κατ’ αρχήν μηδενικό με εξαίρεση:

* τις εγγυήσεις που παρέχονται για δανεισμό φορέων εντός της Γενικής Κυβέρνησης,
* τις εγγυήσεις που παρέχονται για τη στήριξη των τραπεζών,
* τις εγγυήσεις που σχετίζονται με δάνεια που χορηγούνται από την Ευρωπαϊκή Τράπεζα Επενδύσεων,
* τις εγγυήσεις που χορηγούνται για φυσικές καταστροφές σε ιδιώτες και επιχειρήσεις που έχουν αποδεδειγμένα υποστεί ζημιές (μείον τυχόν ποσά που εισέπραξαν ως ασφαλιστική αποζημίωση), μέχρι του ποσού των 30 εκατ. ευρώ.

Για το έτος 2016 τα στοιχεία των εγγυήσεων εκτιμάται να διαμορφωθούν ως εξής (πίνακας 4.9 και διάγραμμα 4.8):

* Οι εγγυήσεις θα κυμανθούν στο 0,09% του ΑΕΠ, έναντι 0,04% το 2015.
* Οι καταπτώσεις αναμένεται να διαμορφωθούν στο 0,21% του ΑΕΠ, έναντι 0,40% το 2015.
* Το ανεξόφλητο εγγυημένο υπόλοιπο αναμένεται να διαμορφωθεί στο 7,3% του ΑΕΠ, έναντι 8,6% το 2015.

Για το έτος 2017, η πολιτική εγγυήσεων εκτιμάται ότι θα συνεχίσει να υπόκειται στο ανωτέρω πλαίσιο κριτηρίων και στόχων της Σύμβασης Χρηματοδοτικής Διευκόλυνσης.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Πίνακας 4.9 Εγγυήσεις, ανεξόφλητο εγγυημένο υπόλοιπο, καταπτώσεις καιπρομήθειες εγγυήσεων κατά τα έτη 2000-2016 **(σε εκατ. ευρώ)** | | | | | | | | | |
|  |  | |  | |  | |  |  | |
|  | **Εγγυήσεις** | | **Ανεξόφλητο εγγυημένο**  **υπόλοιπο** | | **Καταπτώσεις** | | **Έσοδα από**  **προμήθειες εγγυήσεων**  **του Δημοσίου και**  **εισπράξεις από ΔΟΥ** | **Καταπτώσεις που**  **τελικά βαρύνουν**  **το Δημόσιο** | |
|  | **(1)** | | **(2)** | | **(3)** | | **(4)** | **(5) = (3)-(4)** | |
|  | **1/1-31/12** | | **την 31/12** | | **1/1-31/12** | | **1/1-31/12** | **1/1-31/12** | |
| **Έτος** | **Ποσά** | **Εγγυήσεις**  **ως % του ΑΕΠ** | **Ποσά** | **Υπόλοιπο**  **ως % του ΑΕΠ** | **Ποσά** | **Καταπτώσεις**  **ως % του ΑΕΠ** | **Ποσά** | **Ποσά** | **Καταπτώσεις ως % του ΑΕΠ** |
| 2000 | 1.511,4 | 1,1 | 8.416,7 | 6,0 | 332,3 | 0,2 | 35,3 | 297,0 | 0,21 |
| 2001 | 1.011,0 | 0,7 | 8.819,3 | 5,8 | 366,7 | 0,2 | 45,8 | 320,9 | 0,21 |
| 2002 | 905,0 | 0,6 | 9.714,6 | 5,9 | 360,5 | 0,2 | 47,3 | 313,2 | 0,19 |
| 2003 | 1.545,5 | 0,9 | 12.143,4 | 6,8 | 293,6 | 0,2 | 66,4 | 227,2 | 0,13 |
| 2004 | 1.848,4 | 1,0 | 14.436,5 | 7,5 | 593,9 | 0,3 | 57,9 | 536,0 | 0,28 |
| 2005 | 1.628,2 | 0,8 | 16.200,5 | 8,1 | 373,9 | 0,2 | 51,2 | 322,7 | 0,16 |
| 2006 | 1.736,0 | 0,8 | 17.936,1 | 8,2 | 94,6 | 0,1 | 49,2 | 45,4 | 0,02 |
| 2007 | 1.656,6 | 0,7 | 19.929,0 | 8,6 | 42,3 | 0,02 | 57,3 | -15,0 | -0,01 |
| 2008 | 1.788,0 | 0,7 | 23.232,0 | 9,6 | 434,1 | 0,18 | 68,4 | 365,7 | 0,15 |
| 2009 | 1.563,7 | 0,7 | 25.586,6 | 10,8 | 704,8 | 0,30 | 70,7 | 634,1 | 0,27 |
| 2010 | 1.254,4 | 0,6 | 22.438,2 | 9,9 | 974,2 | 0,43 | 78,5 | 895,7 | 0,40 |
| 2011 | 1.804,9 | 0,9 | 19.950,8 | 9,6 | 1.442,0 | 0,70 | 135,8 | 1.306,2 | 0,63 |
| 2012 | 688,0 | 0,4 | 19.314,7 | 10,1 | 796,0 | 0,42 | 72,6 | 723,4 | 0,38 |
| 2013 | 634,7 | 0,4 | 17.234,4 | 9,5 | 877,5 | 0,49 | 170,0 | 707,5 | 0,39 |
| 2014 | 536,6 | 0,3 | 16.315,0 | 9,2 | 588,2 | 0,33 | 83,0 | 505,2 | 0,28 |
| 2015 | 65,0 | 0,04 | 15.121,2 | 8,6 | 702,1 | 0,40 | 72,0 | 630,1 | 0,36 |
| 2016\* | 157,8 | 0,09 | 12.805,1 | 7,3 | 370,7 | 0,21 | 88,7 | 282,0 | 0,16 |

*\*Τα στοιχεία για το έτος 2016 αποτελούν εκτίμηση.*

|  |
| --- |
| **Διάγραμμα 4.8 Εγγυήσεις, καταπτώσεις και ανεξόφλητο εγγυημένο υπόλοιπο**  **κατά τα έτη 2000-2016**  **(ως % του ΑΕΠ)** |
| Πηγή: Υπουργείο Οικονομικών | | |

**Ενίσχυση ρευστότητας της οικονομίας**

* Με την ψήφιση του ν.3723/2008 «Ενίσχυση της ρευστότητας της οικονομίας για την αντιμετώπιση των επιπτώσεων της διεθνούς χρηματοοικονομικής κρίσης και άλλες διατάξεις» (ΦΕΚ 250/Α’/9-12-2008) επιχειρήθηκε η θωράκιση της ελληνικής οικονομίας από τις επιπτώσεις της διεθνούς κρίσης με την ενίσχυση της ρευστότητας. Σκοπός ήταν να αποκτήσουν οι τράπεζες επιπλέον κεφάλαια για την άνετη χορήγηση πιστώσεων στα νοικοκυριά και στις επιχειρήσεις και να αμβλυνθούν οι πιέσεις στα επιτόκια χορηγήσεων.

Ένα από τα μέσα επίτευξης του στόχου αυτού είναι η παροχή της εγγύησης του Ελληνικού Δημοσίου προς τις τράπεζες που έχουν λάβει άδεια λειτουργίας από την Τράπεζα της Ελλάδος και καλύπτουν το δείκτη κεφαλαιακής επάρκειας που αυτή θέτει για δάνεια που θα συναφθούν με ή χωρίς έκδοση τίτλων και θα έχουν διάρκεια από τρεις μήνες έως τρία έτη.

Στο πλαίσιο του παραπάνω νόμου, όπως ισχύει, το ανώτατο ποσό εγγυήσεων είναι 85 δισ. ευρώ. Οι εγγυήσεις που είναι σε ισχύ στις 31/10/16 ανέρχονται στο ποσό των 6,630 δισ. ευρώ και οι δικαιούχοι είναι τρία (3) πιστωτικά ιδρύματα που έχουν λάβει άδεια λειτουργίας από την Τράπεζα της Ελλάδος.

Η παραπάνω εγγύηση παρέχεται έναντι προμήθειας, η οποία αποτελεί σημαντικό έσοδο του Ελληνικού Δημοσίου. Συγκεκριμένα, για το έτος 2016, έχει εισπραχθεί το συνολικό ποσό των 83,9 εκατ. ευρώ στις 31/10/16.

Κατόπιν αυτών, το πλαίσιο ενίσχυσης των τραπεζών συνέβαλε αποφασιστικά στη διατήρηση της σταθερότητας και της ρευστότητάς τους.

* Σύμφωνα με τον ν. 3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη-μέλη της Ζώνης του ευρώ και το Διεθνές Νομισματικό Ταμείο» (ΦΕΚ 65/Α’/6-5-2010) δόθηκε η δυνατότητα παροχής της εγγύησης του Ελληνικού Δημοσίου στην Τράπεζα της Ελλάδος για κάλυψη πιστώσεων σε τράπεζες που εδρεύουν στην Ελλάδα και παραμένουν φερέγγυες, με σκοπό την αντιμετώπιση προσωρινών βραχυπρόθεσμων προβλημάτων ρευστότητας (Emergency Liquidity Assistance - ELA).

Στο πλαίσιο του παραπάνω νόμου, όπως ισχύει, το ανώτατο ποσό εγγυήσεων είναι 60 δισ. ευρώ. Οι εγγυήσεις που είναι σε ισχύ στις 24/10/16 ανέρχονται στο ποσό των 45,6 δισ. ευρώ.

Η Τράπεζα της Ελλάδος καθορίζει και εισπράττει από τις τράπεζες με τις οποίες καταρτίζει τις συμβάσεις παροχής πίστωσης, προμήθεια την οποία πιστώνει σε λογαριασμό του Ελληνικού Δημοσίου. Συγκεκριμένα, για το έτος 2016 έχει εισπραχθεί το συνολικό ποσό των 103,5 εκατ. ευρώ στις 24/10/16.

* Η Ευρωπαϊκή Τράπεζα Επενδύσεων στο πλαίσιο του προγράμματος ενίσχυσης της επιχειρηματικότητας χορηγεί δάνεια στα τραπεζικά ιδρύματα με αποκλειστικό σκοπό τη χρηματοδότηση των μικρών και μεσαίων επιχειρήσεων.

Με βάση το πρόγραμμα αυτό, έχουν μέχρι σήμερα παρασχεθεί εγγυήσεις προς την Ευρωπαϊκή Τράπεζα Επενδύσεων για την κάλυψη δανείων συνολικού ποσού 440 εκατ. ευρώ. Το ανεξόφλητο υπόλοιπο αυτών των δανείων με 31/10/16 είναι 386,8 εκατ. ευρώ.

* H Ευρωπαϊκή Τράπεζα Επενδύσεων έχει θέσει σε εφαρμογή το πρόγραμμα Ενίσχυσης της Χρηματοδότησης του Εμπορίου (Trade Finance Facility), ένα νέο εργαλείο βραχυπρόθεσμης εγγύησης, προσφέροντας έως και 500 εκατ. ευρώ για τη στήριξη του διεθνούς εμπορίου των ελληνικών μικρών και μεσαίων επιχειρήσεων.

Με βάση το πρόγραμμα αυτό έχει μέχρι σήμερα παρασχεθεί εγγύηση του Ελληνικού Δημοσίου προς την Ευρωπαϊκή Τράπεζα Επενδύσεων συνολικού ποσού 10 εκατ. ευρώ.